paragraph_text: Jugoslaveni je službeni naziv koji se na području bivše Jugoslavije koristio za pripadnike raznih etničkih skupina koji su se na službenim popisima stanovništva izjašnjavali pod ovim imenom. Pojam Jugoslavena je primjer pokušaja formiranja državnog tipa nacije i pripadnosti gdje se nacionalni identitet pripaja državi, a ne etničkom podrijetlu - kako je s uspjehom provedeno u relativno brojnim useljeničkim zemljama poput Australije, SAD ili Argentine.